b'\n_START_ARTICLE_\nRobert Kubica\n_START_SECTION_\nKartingai\n_START_PARAGRAPH_\nKaip ir daugelis Formul\xc4\x97s 1 lenktyninink\xc5\xb3, Robertas nuo vaikyst\xc4\x97s prad\xc4\x97jo lenktyniauti su kartingais. 1998 metais jis tapo Tarptautinio Italijos karting\xc5\xb3 \xc4\x8dempionato nugal\xc4\x97toju. Po met\xc5\xb3 pakartojo t\xc4\x85 pat\xc4\xaf rezultat\xc4\x85 Italijoje ir dalyvavo Tarptautiniame karting\xc5\xb3 \xc4\x8dempionate Vokietijoje. 2000 metais Kubica savo paskutiniame sezone su kartingais u\xc5\xbe\xc4\x97m\xc4\x97 ketvirtas vietas Europos ir Pasaulio karting\xc5\xb3 \xc4\x8dempionatuose. Per karjer\xc4\x85 Lenkijoje tapo keturis kartus karting\xc5\xb3 \xc4\x8dempionu.\n_START_SECTION_\nJaunimo Formul\xc4\x97\n_START_PARAGRAPH_\nKubica prad\xc4\x97jo savo profesionalo karjer\xc4\x85 prad\xc4\x97jo 2000 metais, tapdamas Formula Renault 2000 komandos pilotu bandytoju. 2002 metais Robertas laim\xc4\x97jo keturias pergales ir u\xc5\xbe\xc4\x97m\xc4\x97 antr\xc4\x85j\xc4\x85 Italijos Formula Renault 2000 \xc4\x8dempionato viet\xc4\x85. Taip pat jis buvo septintas Formula Renault Eurocup \xc4\x8dempionate._NEWLINE_Po Formula Renault Kubica per\xc4\x97jo \xc4\xaf Formula 3 \xc4\x8dempionat\xc4\x85. Jo debiutas buvo atid\xc4\x97tas d\xc4\x97l traumos, o gr\xc4\xaf\xc5\xbe\xc4\x99s po jos peln\xc4\x97 pergal\xc4\x99. Sezon\xc4\x85 baig\xc4\x97 12 vietoje. 2004 met\xc5\xb3 lapkrit\xc4\xaf jis peln\xc4\x97 1 starto viet\xc4\x85 Macau F3 GP, kuriame jis pasiek\xc4\x97 trasos rekord\xc4\x85, ta\xc4\x8diau fini\xc5\xa1avo antras._NEWLINE_2005 metais Kubica laim\xc4\x97jo Pasaulio Renault \xc4\x8dempionat\xc4\x85 su Epsilon Euskadi komanda, po ko jis prad\xc4\x97jo Formul\xc4\x97s 1 bandymus su Renault ekipa.\n_START_SECTION_\n2006\n_START_PARAGRAPH_\nFormul\xc4\x97je 1 Robertas debiutavo 2006-\xc5\xb3j\xc5\xb3 met\xc5\xb3 sezono antroje pus\xc4\x97je, kuomet pakeit\xc4\x97 i\xc5\xa1 BMW-Sauber komandos atleist\xc4\x85 Jacques\'\xc4\x85 Villeneuve\'a. Pirmajame, Vengrijos etape, i\xc5\xa1kart fini\xc5\xa1avo ta\xc5\xa1kuose (7-ojoje vietoje), ta\xc4\x8diau buvo diskvalifikuotas d\xc4\x97l nepakankamo bolido svorio. Netrukus vykusiame Italijos GP pirm\xc4\x85 kart\xc4\x85 u\xc5\xbelipo ant podiumo ir su \xc5\xa1iais \xc5\xa1e\xc5\xa1iais ta\xc5\xa1kais sezon\xc4\x85 baig\xc4\x97 16-oje pozicijoje.\n_START_SECTION_\n2007\n_START_PARAGRAPH_\n2007 met\xc5\xb3 Kanados Grand Prix metu Kubica pateko \xc4\xaf kraupi\xc4\x85 avarij\xc4\x85  ir buvo paguldytas \xc4\xaf ligonin\xc4\x99. Prad\xc5\xbeioje prane\xc5\xa1ta, kad lenktynininkas susilau\xc5\xbe\xc4\x97 koj\xc4\x85, v\xc4\x97liau \xc5\xa1i informacija buvo paneigta. D\xc4\x97l sukr\xc4\x97timo praleid\xc4\x99s JAV etap\xc4\x85, lenkas kitose \xc5\xa1e\xc5\xa1iose lenktyn\xc4\x97se i\xc5\xa1 eil\xc4\x97s peln\xc4\x97 ta\xc5\xa1kus, o sezono gale viso savo saskaitoje tur\xc4\x97jo 39 ta\xc5\xa1kus.\n_START_SECTION_\n2008\n_START_PARAGRAPH_\n2008-\xc5\xb3j\xc5\xb3 sezonui lenkas turi pasira\xc5\xa1\xc4\x99s sutart\xc4\xaf su BMW Sauber ekipa, o jo komandos draugu ir toliau bus vokietis Nickas Heidfeldas ._NEWLINE_Pirmose sezono lenktyn\xc4\x97se Australijoje lenkas nepasiek\xc4\x97 fini\xc5\xa1o, tuo tarpu kituose dvejuose etapuose fini\xc5\xa1avo ant podiumo \xe2\x80\x93 Malaizijoje jis fini\xc5\xa1avo antras, o i\xc5\xa1 Pole pozicijos startav\xc4\x99s Bahreine fini\xc5\xa1\xc4\x85 pasiek\xc4\x97 tre\xc4\x8dias, \xc4\xaf priek\xc4\xaf praleisdamas tik Ferrari bolidus. Kvalifikacijoje pelnyta Pole pozicija buvo pirmoji R. Kubicos s\xc4\x85skaitoje ir pirmoji Lenkijos automobili\xc5\xb3 sporto istorijoje._NEWLINE_Septintose sezono lenktyn\xc4\x97se Kanadoje Robert\xe2\x80\x99as Kubica peln\xc4\x97 sau, savo \xc5\xa1aliai ir komandai pirm\xc4\x85j\xc4\x85 pergal\xc4\x99 istorijoje. I\xc5\xa1 viso sezone lenkas be pergal\xc4\x97s peln\xc4\x97 tris antr\xc4\x85sias, tris tre\xc4\x8di\xc4\x85sias, dvi ketvirt\xc4\x85sias vietas ir kelis kartus fini\xc5\xa1avo kitose ta\xc5\xa1k\xc5\xb3 zonos vietose. I\xc5\xa1 viso surink\xc4\x99s 75 ta\xc5\xa1kus jis u\xc5\xbe\xc4\x97m\xc4\x97 galutin\xc4\x99 4 viet\xc4\x85.\n_START_SECTION_\n2009\n_START_PARAGRAPH_\n2009 m. sezonas lenkui prasid\xc4\x97jo sunkiai. Per pirmas \xc5\xa1e\xc5\xa1ias lenktynes jis nesugeb\xc4\x97jo fini\xc5\xa1uoti ta\xc5\xa1k\xc5\xb3 zonoje. Turkijos GP jis fini\xc5\xa1avo 7 vietoje ir taip peln\xc4\x97 pirmuosius sezono ta\xc5\xa1kus. Sezonui per\xc4\x97jus \xc4\xaf antr\xc4\x85j\xc4\x85 pus\xc4\x99 Kubica rezultatai ger\xc4\x97jo \xe2\x80\x93 Belgijoje jis fini\xc5\xa1avo ketvirtas, o Brazilijos lenktyn\xc4\x97se fini\xc5\xa1avo antroje vietoje. Surink\xc4\x99s 17 ta\xc5\xa1k\xc5\xb3 bendroje sezono \xc4\xafskaitoje lenkas liko 14-tas.\n_START_SECTION_\n2010\n_START_PARAGRAPH_\nPrie\xc5\xa1 nauj\xc4\x85j\xc4\xaf sezon\xc4\x85 lenkas per\xc4\x97jo \xc4\xaf Renault ekip\xc4\x85. V\xc4\x97liau komanda paskelb\xc4\x97 ir nauj\xc4\x85j\xc4\xaf Roberto komandos draug\xc4\x85 \xe2\x80\x93 juo tapo rusas Vitalij Petrov. V\xc4\x97liau lenkas prat\xc4\x99s\xc4\x97 su \xc5\xa1ia komand\xc4\x85 sutart\xc4\xaf iki 2012 m._NEWLINE_Su nauja ekipa lenkas gal\xc4\x97jo rodyti akivaizd\xc5\xbeiai geriausius karjeros rezultatus. Jau antrose sezono lenktyn\xc4\x97se Australijoje jis fini\xc5\xa1avo antroje vietoje. V\xc4\x97liau sezone jis dar du kartus lipo ant tre\xc4\x8diojo podiumo laiptelio bei beveik visose lenktyn\xc4\x97se fini\xc5\xa1avo ta\xc5\xa1k\xc5\xb3 zonoje. Sezon\xc4\x85 lenkas baig\xc4\x97 tur\xc4\x97damas 136 ta\xc5\xa1kus 8-oje asmenin\xc4\x97s \xc4\xafskaitos vietoje.\n_START_SECTION_\n2011\n_START_PARAGRAPH_\nPrie\xc5\xa1 2011 m. sezon\xc4\x85 vasario m\xc4\x97nes\xc4\xaf dalyvavo Andoros ralyje, kuris vyko Italijoje. Ta\xc4\x8diau vasario 6 d. jau pirmajame grei\xc4\x8dio ruo\xc5\xbee, vairuodamas \xc5\xa0koda Fabia S2000 jis patyr\xc4\x97 stipri\xc4\x85 avarij\xc4\x85 ir buvo nugabentas \xc4\xaf ligonin\xc4\x99. Ten jam buvo atlikta de\xc5\xa1in\xc4\x97s pus\xc4\x97s gal\xc5\xabni\xc5\xb3 (pla\xc5\xa1takos ir kojos) operacijos. Po operacijos daktaras teig\xc4\x97, kad operacijos s\xc4\x97kmingumas bus ai\xc5\xa1kus po savait\xc4\x97s \xe2\x80\x93 blogiausiu atveju lenkas negal\xc4\x97s lenktyniauti apie metus.\n_START_SECTION_\nKarjera po 2011 m. avarijos\n_START_PARAGRAPH_\nNepaisant vil\xc4\x8di\xc5\xb3 grei\xc4\x8diau gr\xc4\xaf\xc5\xbeti \xc4\xaf F-1 var\xc5\xbeybas, lenkas 2012 m. lenktyniavo ralio lenktyn\xc4\x97se. 2013 m. kovo m\xc4\x97nes\xc4\xaf buvo patvirtinta, kad ir \xc5\xa1\xc4\xaf sezon\xc4\x85 R. Kubica lenktyniaus WRC ir Europos ralio \xc4\x8dempionatuose, ta\xc4\x8diau WRC-2 klas\xc4\x97s kategorijoje. Jis laimi prim\xc4\x85 viet\xc4\x85, tod\xc4\x97l 2014 m. \xc4\xafstojo \xc4\xaf pagrindin\xc4\xaf WRC kategorij\xc4\x85, kurioje dalyvavo iki 2016 m. _NEWLINE_2016 m. kov\xc4\x85 lenkas dalyvavo 12 val. Mugelo lenktyn\xc4\x97se su GT3 Mercedes automobiliu._NEWLINE_2017 m. bir\xc5\xbeelio 5 d. buvo prane\xc5\xa1ta, kad R. Kubica dalyvaus Renault organizuojamose Formul\xc4\x97s 1 bandymuose su 2012 m. Lotus E20 automobiliu. Tai buvo pirmasis Formul\xc4\x97s 1 automobilio i\xc5\xa1bandymas lenkui po 2011 m. avarijos._NEWLINE_Renault vadovai po bandym\xc5\xb3 teig\xc4\x97, kad lenkas yra "vis dar greitas, vis dar nuoseklus ir svarbiausia \xe2\x80\x93 entuziastingas", tad lenkui n\xc4\x97ra akivaizd\xc5\xbei\xc5\xb3 trukd\xc5\xbei\xc5\xb3 gr\xc4\xaf\xc5\xbeti \xc4\xaf Formul\xc4\x97s 1 lenktynes.\n_START_SECTION_\nLaim\xc4\x97jimai\n_START_PARAGRAPH_\n2008 met\xc5\xb3 baland\xc4\xaf buvo paskelbta, kad R. Kubica laim\xc4\x97jo Lorenzo Bandinio vardu pavadint\xc4\x85 premij\xc4\x85. Apdovanojimas Robertui buvo \xc4\xafteiktas gegu\xc5\xbe\xc4\x97s 18 dien\xc4\x85._NEWLINE_2013 m. lenkas tapo WRC-2 \xc4\x8dempionato nugal\xc4\x97toju.'